Tuks faseer tans Afrikaans uit as onderrigtaal – slegs Engels sal nou as primêre taal van kommunikasie en administrasie gebruik word – Pretoria.ws
By de Koker January 24, 2019
Afrikaans, Afrikaanse, Afrikaanse Nuus, Boer Republiek, Nuus, onderwys, Pretoria	0 Comments
Die Universiteit van Pretoria tans besig om Afrikaans as die amptelike onderrigtaal by al sy kampusse en koshuise uit te faseer.
Die universiteit sal nou slegs Engels as primêre taal van kommunikasie en administrasie gebruik.
Rikus Delport, woordvoerder van die Universiteit, het gesê die beleid is in 2016 deur die universiteit se raad en senaat aangeneem ná ‘n uitgebreide konsultasieproses en aanbevelings van alle belanghebbende partye.
“Die verandering in beleid is daarop gemik om maatskaplike samehorigheid te fasiliteer en die universiteit sal steeds meertaligheid omhels en aanmoedig om eenheid te bevorder en gelyke geleenthede vir sprekers van alle Suid-Afrikaanse tale te bied,” het hy gesê.
Delport het gesê die besluit van die onderskeie belangegroepe is deur die bevindings ingelig dat die persentasie studente wat hul huistaal as Afrikaans aangemeld het, tussen 1992 en 2015 van 85% tot 30% afgeneem het.
“In 2016 het ongeveer 18% van die studente ‘n voorkeur vir Afrikaans as onderrigmedium uitgespreek.”
Hy het gesê hoewel die uitfasering vanjaar plaasvind, sal dit geleidelik gedoen word om Afrikaanse studente te akkommodeer.
Die uitsondering sal gegee word waar studente ander tale studeer, en in programme met beroepspesifieke taal uitkomste. Sulke programme sal deur die Senaat goedgekeur moet word, het Delport gesê.
Lees die oorspronklike berig in Engels by The Citizen
afrikaans Afrikaners belngegroepe berig Engels gauteng huistaal kampusse koshuise onderrigtaal Pretoria South Africa studente Suid Afrika uit te faseer universiteit Universiteit van Pretoria